Šimonka (vrch)

Šimonka () je najvyšší vrch Slanských vrchov. Nachádza sa v severovýchodnej časti pohoria, juhovýchodne od obce Zlatá Baňa.

Šimonka je tiež najvyšším bodom okresu Vranov nad Topľou.

 Poloha 
Vrchol je vzdialený približne 16 kilometrov vzdušnou čiarou západo-severozápadne od mesta Vranov nad Topľou a  východo-juhovýchodne od Prešova.

 Ochrana 
Vrcholovú časť zaberá Národná prírodná rezervácia Šimonka, vyhlásená v roku 1950 na výmere  s najvyšším 5. stupňom ochrany, ktorá je najstaršou v okrese Vranov nad Topľou. Cieľom rezervácie je zachovať a chrániť andezitový vrchol s balvanovými sutinami a pralesovitou bučinou, resp. jaseňovou javorinou (vyše 200-ročný porast).

Veľkou vzácnosťou je oplietavá liana – zákonom chránený plamienok alpínsky, ktorý v rezervácii rastie na niekoľkých miestach.

Na zabezpečenie ochrany v chránenom území – Národnej prírodnej rezervácii Šimonka sa zakazuje:
 pohybovať sa mimo vyznačeného turistického a náučného chodníka
 zakladať oheň, táboriť, stanovať, znečisťovať územie odpadkami a odpadmi
 zbierať rastliny, vrátane ich plodov
 chytať, usmrtiť alebo loviť živočícha
 rušiť pokoj a ticho

 Vrchol 
Na andezitovom vrchole Šimonky sa nachádza malá nezalesnená plocha s vystupujúcou skalkou, odkiaľ je vynikajúci panoramatický výhľad na sever, východ a západ. Za dobrých podmienok je vidno Vysoké Tatry a vrch Nízkych Tatier – Kráľovu hoľu (). Nechýba tu drevený vrcholový kríž a osadený turistický smerovník, na ktorom je umiestnená schránka s vrcholovou knihou, do ktorej môžu turisti zaznamenať svoj výstup.

Relatívna výška Šimonky je 762 metrov, čo ju zaraďuje na 7. miesto v rebríčku vrchov s najväčšou relatívnou výškou na Slovensku.Zoznam vrchov Slovenska s najväčšou relatívnou výškou na stránke Peaklist.org  [PDF]

 Turizmus 
Šimonka je častým turistickým cieľom. Viažu sa k nej tri sedlá. Na severozápade je to sedlo Červená mláka (), na východe sedlo Obracaná studňa () a na juhu sedlo Grimov laz (). Od sedla Grimov laz vedie po strmom a kamenistom teréne na vrchol Šimonky  žltá turistická značka. Výstup po žltej trvá cca 30 minút. Počas výstupu po  žltej turistickej značke sa naskytá pohľad na najvyššiu stavbu na Slovensku – rádiový a televízny vysielač Dubník vysoký 318 metrov.

Najľahší je výstup z obce Zlatá Baňa po  zelenej a následne  žltej turistickej značke.

Západnými svahmi prechádza  červene značená Medzinárodná diaľková turistická trasa E3, vedúca hlavným hrebeňom Slanských vrchov.

 Prístup 
 Značkované trasy 
 po  značke z obce Červenica cez rázcestie Za Dubníkom, odtiaľ po  značke cez sedlo Grimov laz () a cez rázcestie Pod Šimonkou, odtiaľ po  značke na vrchol, trvanie: ↑ 3:15 h, ↓ 2:30 h, prevýšenie: 
 po  značke z obce Hermanovce nad Topľou cez sedlo Grimov laz (), odtiaľ po  značke cez rázcestie Pod Šimonkou na vrchol, trvanie: ↑ 3:40 h, ↓ 3:25 h, prevýšenie: 
 po  značke z obce Petrovce cez rázcestie Lúka za Oblíkom, odtiaľ po  značke cez rázcestie Hermanovský hrebeň, odtiaľ po  značke cez rázcestie Pod Šimonkou, odtiaľ po  značke na vrchol, trvanie: ↑ 4:15 h, ↓ 3:05 h, prevýšenie: 
 po  značke od smerovníka Slaný potok za obcou Rudlov cez rázcestie Javorová, odtiaľ po  značke cez rázcestie Pod Praporcom, odtiaľ po  značke cez sedlo Grimov laz (), odtiaľ po  značke cez rázcestie Pod Šimonkou na vrchol, trvanie: ↑ 2:50 h, ↓ 2:05 h, prevýšenie: 
 po  značke z obce Zámutov cez rázcestie Pod Praporcom, odtiaľ po  značke cez sedlo Grimov laz (), odtiaľ po  značke cez rázcestie Pod Šimonkou na vrchol, trvanie: ↑ 4:15 h, ↓ 3:00 h, prevýšenie: 
 po  značke z obce Zlatá Baňa cez sedlo Grimov laz (), odtiaľ po  značke cez rázcestie Pod Šimonkou na vrchol, trvanie: ↑ 1:40 h, ↓ 1:00 h, prevýšenie: 

 Pravidelné podujatia 
Veľkonočný výstup na Šimonku
 Usporiadateľ: KST Sekčov Prešov a Regionálna rada KST Prešov
 Termín konania: apríl – Veľkonočný pondelok
 Druh podujatia: pešia turistika

 Klub slovenských turistov Sekčov Prešov a Regionálna rada Klubu slovenských turistov Prešov organizuje každoročne, od roku 1984, v apríli na Veľkonočný pondelok, tradičný jednodňový peší výstup na vrch Šimonka, pod názvom Veľkonočný výstup na Šimonku.

 Galéria 
Kliknite na obrázok pre jeho zväčšenie.

 Panoráma 

 Referencie 

 Literatúra 
 Knihy 


 Mapy 
 VKÚ, akciová spoločnosť, Harmanec, č. 116, Turistická mapa 116 Slanské vrchy – Veľká Domaša 1 : 50 000, 3. vydanie, 2010, ISBN 978-80-8042-566-1
 SHOCart, spol. s r. o., Zádveřice, Turistický atlas Slovensko 1 : 50 000, 10/2016, ISBN 978-80-7224-504-8
 BB Mapy, Banská Bystrica, 22. časť, Slanské vrchy, Podrobná turistická a cykloturistická mapa 1 : 50 000 (príloha denníka Pravda), 1. vydanie, 2016

 Pozri aj 
 Šimonka (národná prírodná rezervácia)
 Slanské vrchy
 Zoznam vrcholov v Slanských vrchoch

 Iné projekty 

 Externé odkazy 
 Poloha na turistickej mape
 Poloha na turistickej/cykloturistickej mape
 360° virtuálny panoramatický výhľad z vrcholu Šimonky na okolité vrchy na PeakFinder.org 
 Fotogaléria Inverzia – Šimonka (fotografie zo Šimonky)
 Diaľkové pozorovanie zo Šimonky na Na obzore
 Slanské vrchy – potulky

Kategória:Vrchy v Slanských vrchoch
Kategória:Tisícovky na Slovensku
Kategória:Vrchy v okrese Prešov
Kategória:Vrchy v okrese Vranov nad Topľou